
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

GRADSKO VIJEĆE

  


KLASA: 021-05/23-01/01 
URBROJ: 2103-2-05/03-23-7
Čazma, 25.05.2023.
Z A P I S N I K

s 14. sjednice Gradskog vijeća Grada Čazme 

održane 25.05.2023. godine (četvrtak), u Multifunkcionalnom centru u Čazmi, 

s početkom u 9 sati
NAZOČNI:

1. Baćani Nedeljka

2. Bertek Tatjana
3. Đuran Damir

4. Habijančić Marijana

5. Jančić Gordana

6. Jurina Jurica

7. Marinić Kristijan

8. Matešin Đuro
9. Novković Branko
10. Petrović Nevena

11. Sabljak Murlin Ivana

12. Žugaj Ivana 
IZOČNI:

1. Grčić Igor
Sjednicu je otvorio predsjednik Branko Novković, pozdravivši prisutne, među kojima posebno zamjenika načelnika PP Čazma, Robina Jurkovića.
Po provedenoj prozivci, utvrđeno je da sjednici prisustvuje 12 vijećnika te da postoji kvorum za održavanje sjednice. 
Na usvajanje je dan zapisnik s 13. sjednice te je, po provedenom glasovanju, jednoglasno usvojen. Po provedenom glasovanju, jednoglasno je usvojen i sljedeći
D N E V N I   R E D:
1. Aktualni sat (informacije, upiti i prijedlozi)

2. Pregled temeljnih sigurnosnih pokazatelja i rezultata rada Policijske postaje Čazma u 2022. godini 

izvjestitelj: zamjenik načelnika PP Čazma Robin Jurković
3. Usvajanje Izvješća o radu Gradonačelnika Grada Čazme za razdoblje srpanj – prosinac 2022.

4. Razmatranje prijedloga i usvajanje Godišnjeg obračuna Proračuna Grada Čazme

izvjestitelj: Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju

5. Razmatranje prijedloga i usvajanje Izvješća o izvršenju Programa građenja komunalne infrastrukture

izvjestitelj: Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju

6. Razmatranje prijedloga i usvajanje Izvješća o izvršenju Programa održavanja komunalne infrastrukture

izvjestitelj: Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju

7. Razmatranje prijedloga i donošenje Odluke o imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Čazme za postupke započete po starom Zakonu

izvjestitelj: Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju
8. Razmatranje prijedloga i donošenje Odluke o dodjeli javnih priznanja Grada Čazme u 2023. godini    

izvjestiteljica: Elvira Babić Marković; pročelnica Upravnog odjela za društvene djelatnosti, obrazovanje i odnose s javnošću

9. Razmatranje prijedloga i donošenje Odluke o naknadi za rad članovima Gradskog vijeća Grada Čazme

izvjestiteljica: Elvira Babić Marković; pročelnica Upravnog odjela za društvene djelatnosti, obrazovanje i odnose s javnošću

10.  Razmatranje prijedloga i donošenje Odluke o plaći i drugim primicima gradonačelnika Grada Čazme

izvjestiteljica: Elvira Babić Marković; pročelnica Upravnog odjela za društvene djelatnosti, obrazovanje i odnose s javnošću

Točka 1.
Gradonačelnik Dinko Pirak izvijestio je prisutne o aktivnostima u proteklom razdoblju, nakon čega su vijećnici postavljali pitanja.

Vijećnica Ivana Žugaj postavila je pitanje vezano za radove na prometnicama u Zg županiji te otežano kretanje vozača po istima.
Također, skrenula je pozornost na loš telefonski signal u pojedinim područjima te postavila pitanje što je sa projektom širokopojasnog interneta.

Ovom prilikom je i zahvalila Gradu Čazmi i Razvojnoj agenciji na podršci prilikom javljanja na natječaj društava – članova Vatrogasne zajednice grada Čazme.
Vijećnik Jurica Jurina postavio je pitanje koje je postavljao i na prijašnjim sjednicama, a to je kad će se nastaviti gradnja nogostupa u Bosiljevou.
Vijećnica Gordana Jančić upitala je što je s nogostupom kroz Općevac, Palančane, Dapce, s obzirom da se radi o državnoj, odnosno glavnoj prometnici, vrlo frekventnoj i vrlo opasnoj, kojom djeca svakodnevno hodaju na putu u školu, odnosno do autobusnih stanica. 
Zahvalila je na podršci Gradu Čazmi zahvaljujući kome stručne suradnice OŠ imaju novi namještaj, novu boju u prostorijama te ugodnije uvjete za rad.

Vijećnik Kristijan Marinić skrenuo je pozornost na nedostatak liječnika, u državi općenito, ali i konkretno u gradu Čazmi. Postavio je pitanje što se poduzima da bi se to riješilo, odnosno da bismo privukli liječnika. Smatra da je taj problem dobro riješila Općina Hercegovac te da bismo trebali slijediti njihov primjer. 

Predložio je da se pokrenu postupci koji bi omogućili da objekti gradskih ustanova, poput škole i vrtića, postanu energetski neovisni, budući da su energetski obnovljivi izvori danas u trendu.

Također je napomenuo da dobiva mnogo upita građana koji traže bolje informiranje sa sjednica Gradskog vijeća. Smatraju da vijećnici nešto skrivaju, nisu dovoljno dobro informirani, bilo na stranicama Grada ili portala, zanima ih konkretnije tko je glasao za što, tko je bio protiv i, primjerice, što znači većina. Smatra da se ne bismo trebali dijeliti već djelovati zajednički, za dobrobit svih građana te da bi sva vijećnička pitanja i odgovori trebali biti objavljeni.
Vijećnica Nedeljka Baćani skrenula je pozornost prisutnima da dugotrajne radove na župnoj crkvi sv. Marije Magdalene u Čazmi te upitala kad se planira dovršetak. Isto je pitanje postavila i za crkvu u Bojani.
Također, postavila je pitanje o nadležnosti za košnju nasipa.
Vijećnica Nevena Petrović upitala je hoće li se što konkretno poduzetni oko problema skliskog prilaza u biološkom bazenu, što je bio slučaj potkraj prošle sezone. Pohvalila je  organizaciju škole plivanja te upitala postoji li mogućnost da se to organizira i u našoj školi, u sklopu nastave.
Vijećnica Marijana Habijančić upitala je li projektom asfaltiranja Moslavačke ul. obuhvaćena sanacija pješačkog mosta.
1. Obnova cesta u ZG županiji je vrlo intenzivna pa je putovanje prema Zg otežano. Svi su iskoristili Fond solidarnosti koji je namijenjen sanaciji posljedica od potresa. Sami ste zamijetili razliku između Zagrebačke, Sisačko-moslavačke i BBŽ. Naš ŽUC se nije javio na ovaj natječaj. Reagirao sam i iskazao svoje nezadovoljstvo prema ŽUC-u BBŽ. Radi se o milijunima eura. 520 milijuna kn povukla je Zg županija. Naš ŽUC 0 kuna. Natječaj je Ministarstvo raspisalo u veljači, ciljano za našu županiju, nisu se javili. Prigovarao sam županu da bismo to trebali iskoristiti. Uzeli smo stvar u svoje ruke i krenuli sami. Sišćani, prema Koumuševcu. Suhajski brijeg, između Pobrđana i Pobjenika. Grad asfaltira županijske ceste. Jedino Grad Čazma u BBŽ to radi, nitko drugi. Dobili smo odluke o isplati za ovo što smo do sada napravili. Moramo završiti vrlo brzo. Uspjeli smo se s izvođačima dogovoriti. To je nešto s čim smo se zadnja dva mjeseca intenzivno bavili. Jedino što smo od njih dobili je suglasnost da smijemo njihove ceste obnoviti. Jedino mi to radimo u BBŽ, nitko drugi i nije mi jasno zašto to nismo iskoristili.
2. Širokopojasni internet. Ide natječaj za prijavu, vrlo je važna stvar da i naše područje ima širokopojasni Internet. Radimo s još nekoliko jedinica lokalne samouprave.
3. Pitanje se provlači iz sjednice u sjednicu. Bit ću iskren, radi se o vrlo skupoj investiciji. Tražili smo sufinanciranje ili financiranje iz državnog proračuna. Trasa do Dabaca je izuzetno zahtjevna i skupa. To je infrastruktura koja bi naš proračun jako opteretila i tražio sam načine da se uključe i Hrvatske ceste. Konačno imam obećanje iz Hrvatskih cesta da su oni ubacili u svoj proračun za ovu godinu da bi se došlo do kraja Bosiljeva s nogostupom, do onog prijevoja. I taj prijevoj bi trebao doživjeti rekonstrukciju. Ovdje se nadovezujem na pitanje gđe. Jančić, ako smo ušli ovu godinu u financiranje HC, to znači da ćemo ostati i dalje. Radi se projektna dokumentacija, kako za tu cestu (Dapci), tako i za ono proširenje u Grabovnici, o čemu smo razgovarali na ranijim vijećima. To je sve proces koji traje i traje. Prošlo je nekoliko godina otkako smo počeli raditi na idejama o obnovi te ceste, ali treba biti strpljiv, ipak to sve ide. Konačno, rekonstrukcija Sv. Andrije, bilo je zavrzlama oko projektne dokumentacije, promjene sudionika itd., pa i do same građevinske dozvole za kružni tok, parkiralište i asfaltiranje Sv. Andrije do Matije Gupca. To bi trebala biti cjelovita rekonstrukcija sljedeće godine. 

4. Borili smo se za osnivačka prava i mislim da se u ovih nekoliko mjeseci ipak vidi pomak. Ali i financijski je to sve opterećenje. Jako se radujem projektu izgradnje nove zgrade. Na Ministarstvu je na usuglašavanju projekta. Funkcionalno je vrlo dobro osmišljen prostor i jako se veselim izgradnji. Dobili bismo s time jednosmjenski rad. Funkcionalno je prostor vrlo dobro osmišljen. Tamo bi trebala biti i buduća glazbena škola.
5. Liječnici. Sve nas brine stanje u zdravstvu. Dom zdravlja po veličini mogao bi biti bitno bolje iskorišten. Pedijatra i dalje nemamo jer se o tome nije na vrijeme razmišljalo. Ide se u reformu Zavoda za javno zdravstvo, počinju s djelatnosti Medicine rada te će biti i ispostava u Čazmi, što je dobra vijest. U budućnosti trebamo svi zajedno raditi na tome da završene liječnike privučemo u naš grad. U ovoj zgradi nedaleko od nas, nova poslovno-stambena zgrada, ondje je Grad zakupio jedan stan za liječnika. Stavit ćemo ga Domu zdravlja na raspolaganje. Ako će trebati, možemo i još jedan stambeni objekt pripremiti. A imamo i liječnika koji su doselili u Čazmu i snašli se sami, imamo i takve situacije.
6. Energetski obnovljivi izvori, to je top tema. Trebaju se koristiti. Na našem području imamo i bio-elektranu i nešto što smo sami inicirali prije niza godina, a to je da smo spojili OŠ Čazma na toplanu DI Čazma, što je isplativije od plina. Bila je ideja i grad spojiti na toplovod, to neka i dalje ostane kao opcija. Ima i zainteresiranih poduzetnika za gradnju foto-naponskih polja. Za sad su to sve priče i planovi, informirat ću vas ukoliko bude nešto konkretno. Ono s čim ćemo ići u budućnosti su foto naponske ćelije na krovovima zgrada u vlasništvu Grada.
7. Javnost rada Gradskog vijeća. Mi na svaku sjednicu zovemo medije i oni su tu, razni mediji. Svi radimo u interesu građana. Gradsko vijeće je mjesto gdje temeljem i vaših pitanja možemo informirati javnost. Mediji imaju mogućnost prenijeti sve što ovdje govorimo. Svaki zapisnik sa sjednice objavljen je na našim stranicama. Vaša pitanja, kao i odgovori, su, vjerujem, medijski istaknuti. 
8. Obnova crkve - radi se o dugotrajnom, ali i zahtjevnom poslu. Financira ga najvećim dijelom Ministarstvo kulture pa oni diktiraju način obnove i tempo. Crkva je značajno stradala u potresu, malo je nedostajalo da se uruši cijela lađa pa je većina novca utrošena na sanaciju i na unutrašnju obnovu. Prilika je reći da će se orgulje, najvrijednije i najstarije u Hrvatskoj, vratiti s obnove i održat će se koncert u povodu Dana grada. Oko 300.000 eura je koštala njihova obnova. Montira se i propovjedaonica. Ide to svojim tijekom. Dekan je aktivan i ažuran na čemu mu zahvaljujem. Dok se završi unutrašnja obnova, pristupit će se uređenju vanjskog dijela. Dobit ćemo novo ruho trga s obnovom crkve, uređenjem zgrade i novom zgradom na trgu. Crkva u Bojani se također sanira novcem od potresa. Dobro je da su radovi kandidirana. U lipnju mora biti sve gotovo.
9. Košnja nasipa su Hrvatske vode. Mi uvijek tražimo intenzivnije, više puta godišnje, ali s obzirom da su nasipi postali šetnice, ide u redovitu košnju našeg komunalnog poduzeća, barem dio šetnice i oko Vustja. Nastojat ćemo da taj dio bude kako treba. 
10. Uređenje bazena – radi se dijelom o novim sadržajima, a dijelom reklamacijama izvedenih radova. Saniraju se neki propusti. Među ostalim i problem koji navodite. Ponovno smo kandidirali Školu plivanja, čekamo rezultate. Ako dobijemo, ići ćemo s tim, ako ne, ići ćemo iz vlastitog proračuna.
11. Pješački most u Moslavačkoj na žalost nije tema ovog časa jer se radi o sanaciji postojećeg stanja. Most ćemo najvjerojatnije morati sami.
Točka 2.
Pregled temeljnih sigurnosnih pokazatelja i rezultata rada Policijske postaje Čazma u 2022. godini. Izvjestitelj Robin Jurković, zamjenik načelnika PP Čazma.

Vijećnica Nevena Petrović je postavila pitanje vezano za temu suzbijanja nasilja u školama, odnosno edukaciju za prevenciju nasilja. Postoji li mogućnost suradnje s PP Čazma na tu temu?
Zamjenik načelnika Jurković je odgovorio da PP Čazma surađuje s ustanovama s kojima i usuglašava postupanje, temeljem projekta međuresorne suradnje. 
Točka 3.
Usvajanje Izvješća o radu Gradonačelnika Grada Čazme za razdoblje srpanj – prosinac 2022.


Rasprave nije bilo te je jednoglasno usvojeno Izvješće o radu Gradonačelnika Grada Čazme za razdoblje srpanj – prosinac 2022.
Točka 4.


Razmatranje prijedloga i usvajanje Godišnjeg obračuna Proračuna Grada Čazme obrazložio je Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju. 

Rasprave nije bilo te je jednoglasno usvojen Godišnji obračun Proračuna Grada Čazme za 2022. godinu.
Točka 5.

Točku Razmatranje prijedloga i usvajanje Izvješća o izvršenju Programa građenja komunalne infrastrukture obrazložio je Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju. 

Rasprave nije bilo te je jednoglasno usvojeno Izvješće o izvršenju Programa građenja komunalne infrastrukture za 2022. godinu.
Točka 6.

Točku Razmatranje prijedloga i usvajanje Izvješća o izvršenju Programa održavanja komunalne infrastrukture obrazložio je Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju.

Rasprave nije bilo te je jednoglasno usvojeno Izvješće o izvršenju Programa održavanja komunalne infrastrukture za 2022. godinu.
Točka 7.


Razmatranje prijedloga i donošenje Odluke o imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Čazme za postupke započete po starom Zakonu obrazložio je Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju.

Rasprave nije bilo te je jednoglasno donesena Odluka o imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Čazme za postupke započete po starom Zakonu.
Točka 8.



Razmatranje prijedloga i donošenje Odluke o dodjeli javnih priznanja Grada Čazme u 2023. godini obrazložila je Elvira Babić Marković; pročelnica Upravnog odjela za društvene djelatnosti, obrazovanje i odnose s javnošću.

Rasprave nije bilo te je jednoglasno donesena Odluka o dodjeli javnih priznanja Grada Čazme u 2023. godini.

Točka 9.


Razmatranje prijedloga i donošenje Odluke o naknadi za rad članovima Gradskog
vijeća Grada Čazme obrazložila je Elvira Babić Marković; pročelnica Upravnog odjela za
društvene djelatnosti, obrazovanje i odnose s javnošću.

Po provedenom glasovanju, s 11 glasova za i 1 suzdržanim donesena je Odluka o
naknadi za rad članovima Gradskog vijeća Grada Čazme.
Točka 10.

Razmatranje prijedloga i donošenje Odluke o plaći i drugim primicima gradonačelnika Grada Čazme obrazložila je Elvira Babić Marković; pročelnica Upravnog odjela za društvene djelatnosti, obrazovanje i odnose s javnošću.


Rasprave nije bilo te je jednoglasno donesena Odluka o plaći i drugim primicima gradonačelnika Grada Čazme.
Time je iscrpljen Dnevni red te je predsjednik zaključio sjednicu u 10:38 sati.

Branko Novković, mag.med.techn.


1
7

